רומינציה

רומינציה (באנגלית: Rumination) היא נטייה להתמקד באופן חוזר ונשנה בחשיבה על סיבות, נסיבות, תוצאות וסימפטומים של רגשות שליליים ובהשלכותיהם. הנטייה קשורה למיקוד פנימי, שנמצא קשור למצב רוח שלילי. רומינציה מעלה חשיבה שלילית פסימית, מעכבת התנהגות אינסטרומנטלית ופוגעת בתהליך פתרון בעיות. לחשיבה הרומינטיבית אופי מעגלי, והיא מותירה את הפרט שקוע בבעיותיו וברגשותיו בתקיעות. רומינציה נמצאה במחקר כתכונה יציבה יחסית לאורך זמן. יתרה מכך, נמצא כי לרומינציה מתאמים חיוביים עם דיכאון וגורמים פסיכופתולוגיים נוספים. רומינציה נמצאה קשורה באופן כללי למגוון סגנונות קוגניטיביים לא מסתגלים, כולל ביצוע היקשים וקישורים שליליים, עמדות דיספונקציונליות, פסימיות, חוסר אונים נרכש וביקורת עצמית מוגברת. ההגדרה הוצעה לראשונה על ידי המודל לסגנון תגובה של סוזן נולן-הוקסמה (אנ'), והיא ההגדרה הנפוצה ביותר. מודלים אחרים, לעומת זאת, הציעו הגדרות שונות לרומינציה. לדוגמה בתאוריית התקדמות המטרה, רומינציה לא מוגדרת כתגובה למצב רוח מסוים, אלא כ"תגובה לכישלון להתקדם באופן משביע רצון לקראת מטרה". גם רומינציה וגם דאגה קשורים לחרדה ולמצבים רגשיים שליליים אחרים. רומינציה כמו גם דאגנות מתוארות במחקר כאופן ויסות רגשי שאינו סתגלני, בניסיון לשלוט או להפחית חוויה רגשית לא נעימה. מחקרים מראים כי רומינציה מורכבת משני גורמים: התבוננות פנימה (Reflection) ושקיעה במחשבות (Brooding). הראשון הוא גורם מסתגל של רומינציה המאופיין בפנייה תכליתית פנימה המוכוונת לפתרון בעיות קוגניטיבי במטרה להקל על סימפטומים דיכאוניים. לעומת זאת, שקיעה במחשבות הוא גורם לא-מסתגל המאופיין בהשוואה פסיבית של הסיטואציה עם סטנדרטים שאינם ניתנים להשגה. רומינציה שייכת לקבוצה של אופני חשיבה בשם חשיבה מתמדת (אנ'). היא סוג של חשיבה מתמדת ובלתי מועילה על נושא מסוים, למשל מחשבות חוזרות על אירוע שחלף או על רגש שחווים. סוג אחר של חשיבה רפיטטיבית הוא דאגה. לרומינציה וחשיבה מתמדת יש גם השלכות גופניות. הן קשורות לעלייה בלחץ הדם, הדופק וקורטיזול, ולירידה בשונות קצב לב. ניתן למדוד את הנטייה לחשיבה רומנטיבית באמצעות שאלון התמודדות רומנטיבית. השאלון הוא כלי מדידה למילוי עצמי שבו אנשים מתבקשים לציין באיזו תדירות הם עסוקים ב-22 מחשבות או התנהגויות רומנטיביות כאשר הם מרגישים עצובים או מדוכדכים. שאלון ה-RSS תוכנן כדי למדוד את חומרת הרומינציה. לשאלון שתי גרסאות שונות: RSS-22 הכולל 22 פריטים, RSS-10 הכולל 10 פריטים. לשני השאלונים מהימנות פנימית טובה, מהימנות מבחן חוזר טובה, ותוקף טוב. לכל משפט ניתן לתת ציון של עד 4 נקודות: 4 – לעיתים קרובות, 3 – לפעמים 2 – כמעט אף פעם – 1- כאשר אני נמצא במצב רוח ירוד, עגמומי, או מדוכא. הציונים על הסולם נעים בין 22 ל-88 נקודות. חושב על כמה לבד אני מרגיש חושב על זה שלא אהיה מסוגל לבצע את עבודתי אם לא אצא מזה חושב על תחושת העייפות והמכאובים שלי חושב עד כמה קשה לי להתרכז שואל את עצמי מה אני עושה שזה מגיע לי חושב על כמה פסיבי וחסר מוטיבציה אני חש מנתח אירוע מהזמן האחרון כדי לנסות להבין מדוע אני מדוכא חושב על כך שנדמה לי שאיני חש דבר חושב "מדוע איני מצליח להזיז את עצמי"? חושב "מדוע אני תמיד בצורה כזו"? מנסה להתבודד ולחשוב מדוע אני חש כך כותב מה אני חושבת ומנתח זאת חושב על סיטואציה אשר קרה לאחרונה ומצטער שלא התרחשה אחרת, בצורה טובה יותר חושב "אני לא אצליח להתרכז אם אמשיך להרגיש כך" שואל את עצמי מדוע יש לי בעיות שלאנשים אחרים אין חושב "מדוע אינני מסוגל להתמודד עם הדברים בצורה טובה יותר" חושב על כמה עצוב אני חש חושב על כל חסרונותיי, מגרעותיי וטעויותיי חושב על כך שאין לי כוח לעשות דבר מנתח את אישיותי כדי להבין מדוע אני מדוכא הולך למקום כלשהו לבד כדי לחשוב על רגשותיי חושב על כמה אני כועס על עצמי סגנון ייחוס התמודדות ממוקדת הימנעות מחשבות אילו ריאליזם דיכאוני הסחת דעת גידי רובינשטיין, בואו לא נדבר על זה - לזכרה של פרופ' סוזן נולן-הוקסמה, באתר פסיכולוגיה עברית, ‏2014 Susan Nolen-Hoeksema, Responses to depression and their effects on the duration of depressive episodes., Journal of Abnormal Psychology 100, 1991-11, עמ' 569–582 doi: 10.1037/0021-843X.100.4.569 Nilly Mor, Jennifer Winquist, Self-focused attention and negative affect: A meta-analysis., Psychological Bulletin 128, 2002, עמ' 638–662 doi: 10.1037/0033-2909.128.4.638 Andrew Ward, Sonja Lyubomirsky, Lorie Sousa, Susan Nolen-Hoeksema, Can’t Quite Commit: Rumination and Uncertainty, Personality and Social Psychology Bulletin 29, 2003-01, עמ' 96–107 doi: 10.1177/0146167202238375 Sonja Lyubomirsky, Susan Nolen-Hoeksema, Effects of self-focused rumination on negative thinking and interpersonal problem solving., Journal of Personality and Social Psychology 69, 1995, עמ' 176–190 doi: 10.1037/0022-3514.69.1.176 Crystal L. Park, Susan Folkman, Meaning in the Context of Stress and Coping, Review of General Psychology 1, 1997-06, עמ' 115–144 doi: 10.1037/1089-2680.1.2.115 R. Michael Bagby, Neil A. Rector, Jason R. Bacchiochi, Carolina McBride, The Stability of the Response Styles Questionnaire Rumination Scale in a Sample of Patients with Major Depression, Cognitive Therapy and Research 28, 2004-08-01, עמ' 527–538 doi: 10.1023/B:COTR.0000045562.17228.29 Susan Nolen-Hoeksema, Eric Stice, Emily Wade, Cara Bohon, Reciprocal relations between rumination and bulimic, substance abuse, and depressive symptoms in female adolescents., Journal of Abnormal Psychology 116, 2007-02, עמ' 198–207 doi: 10.1037/0021-843X.116.1.198 Robert N. Davis, Susan Nolen-Hoeksema, Cognitive Inflexibility Among Ruminators and Nonruminators, Cognitive Therapy and Research 24, 2000-12-01, עמ' 699–711 doi: 10.1023/A:1005591412406 Edward R. Watkins, Constructive and unconstructive repetitive thought., Psychological Bulletin 134, 2008-03, עמ' 163–206 doi: 10.1037/0033-2909.134.2.163 Jeannette M. Smith, Lauren B. Alloy, A roadmap to rumination: A review of the definition, assessment, and conceptualization of this multifaceted construct, Clinical Psychology Review 29, 2009-03-01, עמ' 116–128 doi: 10.1016/j.cpr.2008.10.003 Dawn Querstret, Mark Cropley, Assessing treatments used to reduce rumination and/or worry: a systematic review, Clinical Psychology Review 33, 2013-12, עמ' 996–1009 doi: 10.1016/j.cpr.2013.08.004 Wendy Treynor, Richard Gonzalez, Susan Nolen-Hoeksema, Rumination Reconsidered: A Psychometric Analysis, Cognitive Therapy and Research 27, 2003-06-01, עמ' 247–259 doi: 10.1023/A:1023910315561 Michelle L. Moulds et al, Rumination in posttraumatic stress disorder: A systematic review, Clinical Psychology Review 82, 2020-12, עמ' 101910 doi: 10.1016/j.cpr.2020.101910 Cristina Ottaviani et al, Physiological concomitants of perseverative cognition: A systematic review and meta-analysis., Psychological Bulletin 142, 2016-03, עמ' 231–259 doi: 10.1037/bul0000036 Nancy Just, Lauren B. Alloy, The response styles theory of depression: Tests and an extension of the theory., Journal of Abnormal Psychology 106, 1997, עמ' 221–229 doi: 10.1037//0021-843X.106.2.221